
REPUBLIKA HRVATSKA
OPĆINSKI SUD U ZADRU
Zadar, Ulica plemića Borelli 9

R E P U B L I K A   H R V A T S K A

R J E Š E NJ E

            Općinski sud u Zadru, po sutkinji Maji Ivković, u pravnoj stvari tužitelja Lukin Marija, iz Silbe Mala pijaca 471, OIB 60426890283, zastupana po punomoćniku Marinu Zekanoviću, odvjetniku iz Zadra, protiv tuženika 1) Rodić Marsan Natalie Celeste, OIB 66103748470, Carrer de Castella 26, Barcelona 08018, Španjolska, 2) Lovrović Željka rođ. Supičić, iz Silbe, Silba 551, tužena pod 2. osobno i kao slijednica Paulina Šime gm Šimuna i Paulina Regine ž. Šime, radi utvrđenja prava vlasništva dana 25. rujna 2026.

r i j e š i o    j e
 
	I. Na temelju odredbe čl. 143. st. 2. i 4. Zakona o parničnom postupku sva daljnja dostava u postupku za tuženicu pod 1) Natalie Celeste Rodić Marsan obavljat će se stavljanjem pismena na mrežnoj stranici e-oglasna ploča suda, uz istodobni pokušaj dostave na adresi tuženika, dok stranka ne obavijesti sud o svojoj adresi.  
 
	II. Smatrat će se da je dostava obavljena istekom osmog dana od dana stavljanja pismena na mrežnoj stranici e-oglasna ploča sudova, neovisno o tome je li i kada je uspjela dostava na adresu iz stavka 1. ovog članka. 

Obrazloženje

	1. U ovoj pravnoj stvari dostava tužbe na odgovora za tuženicu pod 1) Rodić Marsan Natalie Celeste u više navrata vratila se uz naznaku dostavljača „obaviještena nije podigla pošiljku“.  
 
	2. Kako se primatelju dostava nije mogla obaviti na adresu prijavljenog prebivališta koja je istovjetna adresi označenoj u tužbi, to je, na temelju odredbe čl. 143. st. 2. i 4. Zakona o parničnom postupku („Narodne novine“, broj 53/91, 91/92, 112/99, 88/01, 117/03, 88/05, 84/08, 123/08, 57/11, 148/11, 25/13, 70/19, 80/22, 114/22, 155/23 i 146/25), valjalo odlučiti kao u izreci ovog rješenja. 

U Zadru, 25. rujna 2026. 

       Sutkinja

        Maja Ivković
                                                                                         
								

	           





UPUTA O PRAVNOM LIJEKU:
Protiv ove odluke može se izjaviti žalba Županijskom sudu. Žalba se podnosi pismeno, putem ovog suda, u 3 primjerka, u roku od 15 dana od dana primitka prijepisa ove odluke. 


DNA:
-tuženici pod 1) Natalie Celeste Rodic Maršan putem E-oglasne ploče suda uz tužbu na odgovor i tužbu, uz ponovni pokušaj dostave putem e – pošte 

